Under krigen bodde den da fraskilte Nedreaas med sine to sønner hos sin mor i hennes barndomshjem på Stord i Hordaland. Morens far, Leon Herschel, var av jødisk slekt, og Nedreaas mente seg tryggere fra jødeforfølgelsen om de bodde på landet. Der livnærte Nedreaas seg ved å fiske, ta syarbeid og å skrive noveller for ukeblader som . Hun debuterte med novellesamlingen i 1945. De fleste av novellene i samlingen henter motiv fra hendelser under andre verdenskrig. De er likevel ikke krigslitteratur i vanlig forstand, men forteller om situasjoner krigen skapte for mennesker som ikke var direkte involvert i krigshandlinger, men som likevel betalte en høy pris for å leve i et okkupert land.